Topic: 去旅行最X討厭既行為

Host/channel: 火雞姐

YouTube ID: 8FZJl0NhO9c

Language: Cantonese (Yue Chinese)

Time length: 6:27

Word count: 3287

我而家真係好嬲呀

我真係好angry呀

好耐冇咁講過喇

好耐都未試過咁angry喇

我同我個friend絕咗交呀

點解絕咗交呀

知唔知點解絕咗交呀

我同佢去完個旅行之後我真係覺得好後悔呀

成程嘅旅行呀, 好似當我係死咁樣㗎

點解呀?

因為我個friend患咗個病, 係患咗冇電話係會死嘅病呀

佢成程呀成個旅行都係撳電話撳電話撳電話

上網撳facebook撳ig

完全冇理過我囉

佢真係太依賴電話, 太依賴個social media

好不安呀搞到我

同佢去旅行呀都覺得自己嘅透明咁樣呀

嗰啲人呀根本嗰啲人係根本上咗癮㗎

佢呢, 每兩三秒呢, 就係攞個電話出嚟碌㗎

碌咩呀碌ig 碌facebook囉

我想問下你兩三秒

你嗰幾秒有咩唔同呢

會唔會即刻多做1000個upload啲新嘅野

你每兩個鐘攞出嚟咁咪算囉

係咪

兩秒襟一次㗎喇

兩秒襟一次㗎喇

佢唔係兩秒襟一次睇下人哋有冇upload啲咩喎

佢連自己嗰個page都要每兩秒upload一次更新一次睇下會唔會多咗個like

你嗰兩秒唔通即刻有200萬個like like咗咩

好心你啦

我真係好嬲囉

難得火雞姐抽時間出嚟同你去個旅行呀

你梗係要珍珍珍珍惜下同我一齊嘅時間啦, 係咪呀?

你兩三秒攞出嚟襟facebook同ig

你不如你返香港啦係咪呀

仲有一樣嘢我覺得好討厭㗎

i'm very angry about this

就係呢

呢個現象成日好多人都有㗎啦

呢就係相機食先呀

手機相機食先呀

同佢哋去餐廳食嘢

咁即係...完全你唔知講咩好呀

我好明白想影低啲嘢食

好啦我就將我哋嘅對話嗰個情況攞出嚟畀你睇下

啲嘢食一嚟到呢

佢就即刻不斷係噉影啦

影影影影影影影影影影

影夠未啫(jek)

唔緊要啦

好啦

影完喇喎

你咪坐喺度等佢影囉

然後呢

低炒又影呀

高炒又影啦

然後自己個樣都要影囉

都唔緊要啦

有陣時我火雞姐都會㗎, 係咪?

然後呢

好喇, 以為佢影完啦,以為可以食嘢喇喎

等等等等

我而家影完啦

我要拍埋片先啦

「哎呀，好好食呀。睇下有chicken有炸雞啦。又有呢個啦。呢個真係好靚呀。好清新咁樣啦!」

好嘞，唔緊要

影完片之後你想食嗰陣時

唔好唔好唔好等陣先

我哋一齊擘大個口噉樣影張相吖

到你想食咯喎食咯喎

唔好住唔好住

我要拍...我要拍得你食嗰樣呀

得喇, 你食啦

由你見到嗰嘢食開始仲要等幾耐我先至可以將啲嘢食放落口呢?

然後呢

你拍緊我喎

因間又話要我俾反應你喎

食完

有冇食呀?

好唔好食呀?

好食

食餐飯啫

你覺唔覺得真係好煩呀

對住佢食飯我真係覺得好炆

我寧願自己一個人食呀

然後呢好嘞

到你哋真係開始食飯

咁呢，有陣時呢你去旅行你約個friend出嚟食飯梗係傾下計㗎啦, 一路食啦, 係咪?

唔會㗎

你永遠成餐飯見到佢個樣

剩係會見到佢個頭頂㗎咋

成個旅行你都係望住個頭頂㗎咋

我同緊一個頭頂去旅行呀

我見唔到個樣成程旅行都

好嘞，你食飯會傾計㗎嘛

唔會㗎，因為佢會做咩呀

佢呢有樣嘢呢相機食完先係要咩呀

就要pose相㗎嘛

我一路食嘢, 佢一路post相一路打字打字

好嘞，到我食曬佢先開始食呀

然後呢，我呢，咪坐喺度等佢囉

可以點呀，我可以點呀

又唔可以出去喎

好嘞，然後呢係度食曬嗰餐飯呢

有啲咩好做呀

冇啦, 已經錯過曬成餐飯嘅意思

你miss咗食飯嘅時候大家一齊去度享受嗰度啲嘢食嘅好味啦

係咪?

我同你去旅行嘅原意到底係為啲咩呀?

我哋一齊去食間餐廳一齊試嗰樣嘢食

大家嗰個溝通

大家對嗰隻嘢食嘅感覺,餐廳嘅環境全部忽略曬㗎

因為就要影相post相然後呃like咋嘛

Ok?

然後呀

仲有一啲人好乞人憎呀

就係呢

啱啱咁講耷低頭呀

去旅行呢你去邊度呢

係咪應該岳高個頭望下側邊啲嘢呢

望下啲風景

望下側邊嗰啲人呀

望下嗰啲餐廳仔

望下沿途嗰啲建築呀, 環境呀

唔係㗎

佢成程都係得耷低頭

唔緊要嘞

我話...我話畀你聽..我而家話俾你哋聽

我覺得social media呢有陣時呢

科技嘅進步令到人哋呢真係好差㗎

變到所有嘢都係為做而做㗎

我哋去旅行到底你係為咗post相

你去呢一間餐廳都係為咗post相而做

你去呢個景點

你真係想認識呢個地方

感受一下嗰度嘅文化

定係你亦都係為咗post相而做呀

我覺得所有嘢

去邊呀做啲咩食啲乜

都好似為做而做咁樣囉

忽略咗個原意呀

忽略咗我同你去旅行嗰個原因呀

忽略咗我哋去一齊喺餐廳嗰個原因呀

忽略咗個經歷

忽略咗因為呢啲經歷嘅感受呀

我真係好嬲

所以我真係好憎我個friend

所以點解我要同佢絕交就係咁嘞

幾憎嗰啲問題㗎

真係唔係話social media影響

有陣時我覺得呢

科技進步呢都可以影響到一樣嘢好恐怖

就係而家都會成日見到㗎喇

就係啲小朋友呀

啲小朋友呢就好似一出世喇

你唔使俾...一出世唔會喊嘅

嗰啲BB一出世喺個產房...

Ipad呢?

咁就畀部ipad佢囉

Wi-fi嘅密碼係幾多呀

小朋友呀

小朋友係嗰啲好細嘅小朋友

佢哋嘅玩具係ipad iphone呀

而家出街邊度會見唔到個小朋友

勁細嘅小朋友唔係攞住個電話而係同我媽咪好開心咁傾緊計呀

你去茶樓呀

茶樓嗰啲...一去到茶樓呀, 個老豆老母就咁畀個Ipad佢

自己企埋一邊玩Ipad

而家啲小朋友玩電話玩Iphone

玩social media嗰啲嘢仲勁過我呀

我覺得真係好恐怖

而家啲小朋友係咁樣㗎咩

我記得以前我細細個嘅時候

我個玩樂唔係電話唔係ipad囉

唔係對住個網絡囉

我以前

我小朋友嗰陣時係落街玩囉

同啲朋友一齊玩

玩到污糟邋遢

玩下呢啊，淋下雨呀，仆下，跌下咁樣囉

以前係咁樣㗎嘛

點解而家啲小朋友嘅童真係變...點解會變咗係一部ipad㗎呢?

我覺得咁樣呢

親子交流又冇曬

我覺得咁樣真係好差囉

有陣時我覺得呢

科技嘅進步都係想拉近人與人之間嘅距離㗎嘛

我覺得而家變得越嚟越遠囉

我覺得真係好差囉

同埋呀

我係咪講返我講番嗰個post相嗰個問題先

為做而做要post相

要post上ig post上facebook

咁呢嗰個人呢都係為咗尋求嗰個自我認同

有人like,有人留言有人讚

我個friend話佢成程旅行佢都唔開心喎

佢同我講佢唔開心

做咩事呀

想嚇死我呀

可以唔開心得過我咩成程旅行

因為佢同我講佢話

佢話啲咩呀

「我今次呢個trip真係好唔開心呀

因為呢我pose嗰啲相都冇乜人like。」

你post嗰啲相冇乜人like?

咁我食飯嘅時候冇人陪我傾計

我成個trip同我一齊去旅行, 我同你經歷咗嘅嘢嘅時候

嗰啲我唔開心嗰啲我咪仲唔開心囉應該

點解啲人會因為冇like就會覺得自己無價值呢

即係冇like冇人讚你就影響到你嘅

你會自己質疑自己

你就會冇自信嘞係咪?

點解而家個社會變到咁㗎

我覺得呢

太恐怖嘞呢樣嘢

點解可以畀呢一樣嘢主宰我哋嘅生活㗎?

我哋嘅日常生活點解啲人會變得咁慘㗎?

啲人玩電話玩到好多新聞㗎啦

又話唔知點樣玩玩到寒背, 手指公呀, 又話唔知甩咗隻斷咗唔知點樣

眼又話唔知隻眼青光眼咁樣嗰啲啦

又可以全日唔出街啦

我覺得呢樣嘢真係好恐怖囉

我真係好嬲我個friend呀而家

我叫我個friend唔使識朋友呀

去買十部電話同自己做friend咪得囉

去食飯咪十部電話坐喺度囉

你同十部電話去飛機去搭飛機旅行呀

真係好嬲我個friend我真係要 black list佢

black list佢呀

我覺得有陣時pose下相

like a有人讚下係開心

但係如果你太依賴呢一樣嘢

去許建立自己嘅價值

又或者太過依賴呢一樣嘢變咗做咩都係為pose相為擺上網，為facebook而做

冇曬嗰個原意嘅

你個生活變得好死板

live a life

get a life

everybody

火雞姐話㗎

預期你哋呀

即係預期你哋同個friend或者你哋屋企人

喺網上面互相like大家嘅嘢留言畀大家

不如約出嚟食飯約出嚟見面啦, 好冇呀?

約出嚟真係問候下大家啦

唔好有啲咩問人意見呀

或者去

即係或者得到人哋認同嘅時候你上網啦

你上網呀

你淨係畀自己

你淨係會揀你自己想接收到嘅訊息

或者你想要嘅嘢㗎咋

你唔會呢

真正得到一啲意見或者令到幫到你嘅嘢㗎

人就係咁

好簡單㗎咋嘛

聽到自己想聽到嘅說話

係咪?

你上網你都會淨係想揀想睇嘅嘢你睇

聽自己想聽嘅說話

人哋邊個like你

你就開心

人哋唔like你就delete人哋啲留言

WTF

我真係覺得好差

我而家個friend呢

我係咁噴口水呀

所以呢我真係唔會再同佢去旅行呀

我以後自己一個去旅行呀

我真係覺得好煩你啲咁嘅人

等陣先

等陣先

我 instagram有冇人like

唔係咪咪咪咪

所以呢

唔講住

唔講咁多嘞

我真係好angry呀

我而家要打去鬧下個friend先呀

算啦, 我都係算啦

我而家即刻post相呀

我要po相上網呀

去話我個friend然後等啲人認同我呀

望咩呀?