Topic: 口水多過化妝日常隨意妝 My Everday Make Up

Host/channel: AHFAMAKEUP

YouTube ID: gDLQCnBf45s

Language: Cantonese (Yue Chinese)

Time length: 16:35

Word count: 4966

Hello大家好

我係阿花

今日想同大家分享嘅呢, 就係我平時日常會化嘅一個妝

咁呢, 但係今次呢條片呢就有少少唔同就係會一邊化妝一邊同大家講嘢嘅

喺我記憶之中呢, 應該係啱啱拍片嘅時候, 嗰一兩條定係三四條片呢

嘗試過同步進行嘅一件事㗎

一邊化妝一邊講嘢

但係由於本人實在太過詞窮

又語障啦又詞不達意啦

又一心不能二用嘅關係

所以之後我就決定咗將佢哋分開

專心地拍片

專心地化妝

專心地去做後期

專心地做VO㗎

但係經歷咗4,5年嘅訓練

我自己覺得我對住鏡頭講嘢嘅呢一個技巧

呢個技能...能力

今日就決定再次挑戰自己

嘗試一邊化妝一邊同大家傾計嘅

好嘞, 咁我哋事不宜遲即刻開始

你而家見到呢個樣就知道我係係完全未開始化妝嘅

但係我已經搽咗skincare㗎嘞

之前呢去咗打斑呀

所以防曬對我嚟講係非常之緊要

咁呢, 我都係用番呢支啦

之前嗰個唔知邊幾多個月推介, 同大家分享過嘅BVC

因為打咗班吖嘛

咁所以雀斑呢個位我會落重手啲嘅

咁至於嗰日揀邊一隻粉底呢, 就會視乎番我當日嘅皮膚狀態啦

咁其實前幾日...你見到我個...其實個面都泡泡地啦, 同埋係有少少偏乾嘅

所以我就會揀番個保濕度高少少嘅粉底

有睇開我嘅片嘅話呢, 都應該知道我係好鍾意Nars呢啲一支fundation嘅

我最近呢就收到佢呢一支

我覺得佢呢一支都好好用

呢支搽出嚟嘅感覺呢, 就係相對比較薄身

佢平衡膚色嘅方面呢, 係做得好好添㗎

咁所以呢支都成為咗我最近嘅大愛嘞

但係呢, 佢又係冇泵頭㗎呢個

所以每一次用嘅時候呢, 都係要咁樣點出嚟囉

呢一樣就係我覺得佢暫時嘅缺點

咁我呢, 都係會點曬上面先再用beauty blender印開

用呢個beauty blender配合呢個粉底啦 我覺得出嚟嘅效果係最好㗎

之前咪拍過一條片咪uk意大利開嗰條片嘅呢

我下集係未找數㗎嘛

唔知大家有冇記得

但係我想講呢, 就係呢一個build technique? 嘅粉撲

佢哋嘅價錢分別呢, 大概一粒六十零蚊, 70蚊港紙

而呢一粒呢, 要成二百蚊嘅, 差唔多

佢哋嘅價錢差成兩至三倍喎

咁到底我買邊粒好呢

我開頭啱啱用呢一個, 我真係覺得幾好唔錯㗎

仲放咗instagram同大家講我好後悔買得一粒

但係當我用多一段日子之後, 大概一個月到啦

咁洗洗下呢, 我就發覺佢越嚟越硬呀

呢一個呢係由始至終佢個質地都係冇乜點變㗎

但係我覺得佢嘅缺點就係好容易洗爛

洗嘅時候就小心啲啦, 唔好卒佢

我哋係攞啲番梘然之後噤佢嘅

盡量將佢啲粉底污糟嘢噤哂出嚟

而唔係卒

每一次用之前啦, 我哋都會濕水用㗎嘛

咁我哋就攞水啦, 然之後揸乾佢

當我好大力咁揸乾嘅時候呢

佢係真係完全冇曬水嘅

然之後佢就變咗好硬

所以你問我值唔值得用多兩至三倍嘅價錢買beauty blender嘅話呢

我會覺得都係買beauty blender喇

因為呢一個...即係食之無味棄之可惜

而家揼佢又唔係, 佢又完整無缺

今日遮瑕個部份呢, 我係隨手攞咗兩件product

一個呢就係LM嘅呢個遮瑕膏

其實都一段日子㗎嘞

見到我呢邊係用曬㗎嘞

就係淨返遮暗瘡嗰便

咁但係我冇乜暗瘡吖嘛

咁所以我而家用嘅時候會揩呢便, 再揩呢便小小啦, 盡量用埋佢呢邊啦

其實呢我覺得大家買遮瑕膏嘅時候呢

真係唔使買呢啲

兩層下面有粉嗰啲

變咗你...其實都唔會特別用到

啱啱嗰個遮瑕膏呢係for遮我個黑眼圈㗎啦

tune一tune個顏色啦

然之後我就再用呢一個, 我隨便拎嘅啫

不過呢個顏色好似畀我嘅膚色深咗少少

都係隨手抽返bareminerals嘅, 呢一個就啱嘞

我有少少覺得一路講嘢一路化妝真係唔係我嘅style

我係唔係好知自己講緊乜

唔係好知道自己化緊乜㗎

好嘞, 個底妝就係咁樣嘞

其實我覺得我個嘴唇就太白喇

不如我搽番少少咀先啦, 真係好醜樣呀

有番少少唇色係咪好啲

想自己望落似番個人,下一步呢,我就會畫眉嘅

不如隊前啲

又係隨手攞嘅Mail? Forever 一個眉筆

我自己畫眉呢, 其實我係偏好鐘意用眉筆多啲嘅

有時眉頭嘅位置都會落少少眉粉嘅

但係睇返當日嘅心情啦, 如果冇乜時間又冇乜特別嘢做嘅話呢

咁我都會直接用眉筆就搞掂㗎喇

睇咗我啲片都一段日子嘅你有冇發覺其實我呢邊呢

條眉嘅呢一邊係有條𤶸㗎

有冇人見到

所以我兩邊嗰唐眉呢, 有時真係好難畫到好完全對稱㗎

除非我畫咗呢一邊先啦

咁但係我自己嘅習慣呢

通常都係畫咗呢一邊先㗎

因為我呢邊有𤶸嘅位置呢, 我係上唔到色㗎嘛

落一個最淺嘅啡色

通常都係用呢啲眉粉裏面最淺嗰個

咁就多數都啱用㗎嘞

咁樣我哋就將我哋嘅眉頭掃掃掃掃掃掃掃

掃鬆佢

等佢嗰個眉再soft啲

跟住呢, 輕輕咁樣帶落鼻樑鼻影嘅位置

我哋呢盡量係要咁樣三角形嘅

我呢一支呢係ELF嘅blending brush

非常之平

一蚊美金啫

隨便手攞到邊合眼影就用㗎嘞

咁我頭先就攞到???呢一盒

咁呢, 佢係咁樣嘅

咁通常呢, 我都係揀呢一隻色做底又或者揀呢一隻色做底

咁今日呢, 我就想揀呢一隻色做底

我個黑眼圈好似唔係遮得咁好喎

唔緊要, 我哋即場示範化好哂成個妝之後先再搞個黑眼圈

因為現實有時就係咁㗎喇

化化下又覺得呢度化得唔好, 嗰度應該化得好啲, 咁就之後再補番啦, 都冇問題嘅

跟住我手上就準備咗兩支嘅...細啲嘅眼影掃

其實呢兩隻色呢, 真係超級近

所以其實我好多時候都係隨便攞一個

咁就係用之前蹬乾淨手上面啲粉先

最保險嘅做法呢, 就係喺眼尾呢個...發射站呀,我哋叫做

係, 每一下都係喺呢個發射站到落筆, 掃過去, 落筆, 掃過去

返嚟嗰下呢我係離開咗個眼皮㗎

focus...呢度

大概呢, 就係呢一個程度

因為我而家都唔係真係好望得清楚

最近眼睫毛最近眼尾個位呢, 應該係最深色嘅, Ok?

哎吔, 跌粉嘞

最好就攞番個棉花棒轉佢上嚟

但係因為我而家呢個狀態呢, 我唔想去搵棉花棒呀

下眼線呢個位呢, 我都會化小小嘅, 盡量漸變, 盡量漸變

而家你見到我呢, 好似唔對稱咁, 但係其實就係因為我大細眼

所以呢, 望落去好似有啲大細, 咁我陣間黐番雙眼皮膠紙就ok㗎嘞

跟住我哋就攞個blending brush去將啱啱嘅眼影嘅邊緣掃鬆佢

其實畫眼影我已經講過好多好多好多好多次㗎喇

所以我都唔打算再詳細咁樣講喇

就係要記得畫番內眼線

最近我轉咗用啡色眼線筆呀唔知點解

好嘞, 極速畫埋個眼線先

其實我本身幻想呢, 可以一邊化妝一邊同大家講下化妝以外嘅嘢

但我發覺我係完全唔可以一心二用呀

所以我都放棄咗挑戰咗一邊化妝一邊同大家講番化妝嘅嘢先

我係有少少亂嘅個次序

呢邊係未畫內眼線㗎

雙眼皮方面呢, 我都係依然會用返呢個網狀雙眼皮貼㗎

我之前呢, 我嗰個Mac機嗰個插蘇唔見咗呀

咁我啲片呢, 就喺哂我部iMac入便度

當期時就好惆悵啦, 點算呢咁樣

使唔使用幾百蚊買返個插蘇呢, 跟住我就去Apple問

哦, 我唔見咗個插蘇點算呀?

佢就話, 冇㗎噃, 嗰個插蘇冇得就咁買㗎喎

一係就成部機買哂

即係從頭買過部機咁呀有條線囉, 我覺得黐線㗎

即係要萬幾蚊買返條線

最後我就嘗試去深水埗搵一啲即係一啲副線嘅產品啦

發現原來iMac入面嗰個插頭嗰個位呢, 其實係我哋平時用飯煲嗰啲電器嗰個三腳插嗰個位

最後我用咗45蚊去買咗條線就Ok嘞, 我單手真係黐唔到呀

我陣間返嚟再同大家講啦

好嘞, 鏡頭一轉呢, 你就見到我已經帶咗呢一個超級大嘅大眼con啦

仲有呢個比平時厚嘅雙眼皮貼㗎嘞

即係意味著呢個喬裝嘅過程呢就轉入直路嘞

呢個時候呢你會發覺可能係有少少嘢係需要執一執嘅

例如係呢個眼尾同呢個眼尾好似有啲唔對稱喎

呢個眼影好似同呢個眼影有啲大細嘅分別喎

咁我哋可以喺呢個時候啦

再輕輕咁執一執佢嘅

咁但係疑於我本身呢真係大細眼嘅關係

所以依邊嘅眼線我係會畫粗少少啦

同埋嗰個眼影個範圍呢都會大啲啲嘅

咁樣望落去呢先balance

真實嘅化妝就係咁樣㗎嘞

平時大家見到我整嘅片呢, 就...因為經過剪輯

係時候呢, 就要執返好呢個之前話呢度整污糟嗰個位置嘞

咁我手上呢就係棉棒同埋一支遮瑕膏啦

咁其實大家用粉底都得嘅

咁我就會卒卒卒卒卒咁樣, 卒曬啲遮瑕膏先, 咁然之後呢, 咁樣一筆過

唔要卒嘅, 盡量係咁樣卒上嚟, 明唔明呀?

我哋呢一下嘅步驟呢, 係將我哋污糟咗嘅嗰個眼影帶走佢

咁呢, 你而家見到我呢度呢, 都乾淨咗好多㗎喇, 即刻

咁我哋可以再攞遮瑕膏去遮番佢嘞

仍然都係用我最愛亦都用咗好多年, 佢已經過咗期依然都繼續用嘅becca遮瑕膏

差唔多冇㗎喇, 你見到嘛?

但係佢實在太好用呀, 暫時未搵到個完全可以取代到佢嘅一個遮瑕膏

所以依然對佢愛不釋手㗎

盡量唔好掂到個啡色眼影位置

得嘞, 咁呢邊都要輕輕咁樣tune一tune去嘅

因為頭先真係睇唔到呀

所以呢真係睇唔到喇

遮咗呢個最深色嘅眼底位置

但係有一樣嘢要留意呢, 就係上完底妝之後再上底妝呢, 個底妝呢,係會好過你就咁上底妝㗎

呢件事係好容易理解係咪

但係我都想上多少少呢個淺色嘅遮瑕膏係呢一個位

等我呢個眼底嘅位置望落去會通啲

感覺呢, 都年輕啲呀

講真就算你幾熟手化咗幾多年妝呢, 都總有失手嘅時候嘅 (ge5)

咁但係我呢就係經常失手嘅

因為我心急呀

成日都好心急化妝

因為我實在太過愛睡喇

成日都爭取到最後一秒先起身

所以我大部份化妝嘅時間都係好趕, 越趕就越亂

你見到呢個眼底嗰部分呢, 係好過頭先好多啦,係咪?

咁呢,就可以上少少碎粉啦, 都係要定妝㗎

如果唔係呢就..尤其是眼底嗰部份呀, 你上得咁辛苦

你唔定妝呢, 佢基本上轉頭就會溶開又或者俾你隻手揩開咗㗎嘞

好嘞, 修補過後嘅底妝都搞掂嘞

咁就要留意番啱啱搽呢個遮瑕膏嘅時候呢, 有冇將呢一個眼底嘅位置嗰個眼影呢, 整到唔靚呀

我發覺我咁多年嚟都係冇變過㗎

依然都係詞窮,詞不達意㗎, 同埋唔知自己講乜嘢

我反而係希望大家睇咗我咁多年片呢, 係會開始理解我講嘅...我講嘢嘅terms同埋我講嘢嘅意思啦

總之就係嗰個遮瑕膏如果揩開咗你眼底呢個眼線嘅部分呢

就攞返個眼影掃啦, 掃番靚少少

呢個眼底嘅部份千祈唔好畀佢一忽忽

個天氣已經開始黑到呢我係唔係好睇到我自已個妝

部機因為覺光咗所以大家就覺得好光

好嘞, 而家大家見到我呢個眼妝呢

其實係畀我自己想像中濃咗少少㗎

因為啱啱呢個跌粉吖嘛, 咁我就畫粗咗個下眼線

然之後呢邊就想就返呢一邊

不過唔緊要嘅, 因為我哋胭脂嘅部分同埋嘴嘅部分呢, 可以將就返嘅

唔好咁搶就ok㗎嘞

胭脂個部分呢, 夾住塊鏡先

胭脂個部分我依然都係用佢

因為佢係一個好萬無一失嘅顏色

輕輕咁將佢掃喺呢個面珠嘅位置

望落有少少面色就ok嘞, 唔好太白

因為個眼妝已經好搶嘞

咁所以胭脂嘅部分呢,盡量低調

之前介紹畀大家好鐘意用嗰支???嘅唇膏呢

嚟到呢個部分大家有冇發覺我漏咗一樣嘢就係呢個眼睫毛嘞

我平時拍片成日都話眼睫毛係好緊要㗎

的而且確眼睫毛係非常之緊要㗎

咁但係...嗱, 我啱啱講過啦, 我係極度趕時間嘅人嚟嘅

所有我慣性將搽睫毛呢一part呢, 放到最後

如果仲有時間呢, 我就夾囉

但係今日有時間就可以慢慢搽眼睫毛

我係完全睇唔到我下排睫毛㗎囉

不過算啦, 你哋當我搽咗啦

好嘞, 我今日呢嗰妝呢, 就係咁嘞

咁當然啦, 我都會整埋個頭嘅(ge2)

咁呢, 你而家見到呢, 就係完全唔好夾過粟米夾嘅狀態, 真係好扁㗎, 係超扁

因為我本身啲頭髮係好幼, 又少,加上我個頭型係超級唔靚

所以我個頭呢係一定一定一定一定要搞搞佢㗎

就算唔set 攣唔夾直都好, 我一定會用粟米夾嘅

你而家見到呢個粟米夾呢

其實我係隨便喺一間髮品店買㗎啫

我覺得佢唔算...真係特別好用㗎

用嘅時候呢, 我都係隨意la5起啲頭髮夾呀夾呀咁樣囉

我嘅目的呢, 就係要個頭縫鬆之餘

唔好畀個粟米夾蒲頭

所以我表面嗰層呢,係唔夾嘅

另一個要留意嘅地方呢, 就係夾嘅時候我哋要同我哋嘅髮根生長個方向成90度去夾

即係話呢, 你會見到我呢,夾嘅時候係會拎起啲頭髮夾㗎

我呢個位呢, 係超扁㗎

聽講係話細個瞓覺嗰陣冇晾起佢之類嗰啲原因, 瞓覺瞓扁咗

已經放逢鬆咗好多嘞

咁望鏡時候見到呢個位扁喎

咁我就會la5起呢個位再夾啦

其實真係好隨意同埋好快㗎咋

好嘞, 去到咁上下嘅時候呢, 你就會發覺個天下開始黑嘞

跟住我就會用轉轉㗎嘞

其實我自己有三個常用嘅髮夾㗎, 但係我今次呢條片呢就唔講咁多, 因為真係天黑嘞

咁我今次就會用轉轉嘅, 如果你有興趣的話就留言話畀我聽

我會再詳細啲同大家分享下我平時整頭嘅習慣, 同埋一啲小工具嘅

嗱, 啱啱如果你見到有少少粟米夾蒲咗頭

咁我哋就可以攞個直髮夾或者轉轉啦, 整番直佢

咁其實呢, 上面我冇乜必要都唔會點搞㗎嘞

咁個轉轉嘅最主要嘅作用呢, 就係攞嚟服侍我嘅髮尾嘅

通常我都會夾少少內heu5囉

有時我都會用佢嚟卷攣嘅

轉轉真係超快超方便就已經搞掂個頭嘞

好嘞, 個天真係黑齊嘞

好啦, 我今次嘅分享係咁多嘞

希望大家都會鍾意啦

因為呢一個係邊講邊化嘅妝

我好難喺大家面前係咁chok4係咁chok4俾大家睇下呢個妝係點㗎

希望大家都睇到啦, 咁, 就係咁樣啦

最後我都係忍唔住打番個燈, 等大家望清楚下我呢個妝嘅

咁我今日嘅分享就係咁多嘞

咁如果你鍾意呢條片又或者係鍾意我呢一個分享嘅方式嘅

我諗都冇乜人鍾意咯

都完全唔知我講乜詞不達意

其實我覺得我最大嘅弊病呢, 除咗詞不達意之外呢

我講嘢太𦧲嘞

有好多時候呢, 我自己剪片嘅時候我就會發覺...即係好炆自已...講乜嘢呀你

好𦧲呀, 你好講得好唔清楚呀

所以VO係好啲囉, 可以起碼即刻聽番即刻再錄過吖嘛

但係現場呢, 係...其實好多時候我都cut咗一啲我好leu2嘅嘅嘅說話

咁所以有陣時你見到我啲片bon一聲去咗另外一邊嘅意思呢, 就係我cut咗啲𦧲嘅嘢

係嘞, 咁希望我今日冇咁𦧲

但係我其實真係講嗰陣真係不自覺地...我試過真係成條片都好認真咁咬清楚啲字

但係你哋就留言話 "嘩...你講嘢好怪喎"

所以有時我自己覺得比較難??(inaudible)

但係點都好啦, 希望大家會鍾意我今次呢個分享啦

大家有啲咩講可以喺下邊留言話畀我㗎

咁呢個妝大家都應該望到清清楚楚啦係咪

我哋下次再見, 拜