Topic: 搽香水都有技巧!! 人生五大香水推薦

Host/channel: RickyKAZAF

YouTube ID: ZUHUE8m\_Jis

Language: Cantonese (Yue Chinese)

Time length: 9:13

Word count: 2786

Hey, 我係RickyKAZA

平時我哋都會講下男仔嘅護膚啦,化妝啦, 髮型啦, 甚至係服飾嘅

但係我就係覺得呢啲唔夠㗎

仲有一樣嘢好重要呢就係香水嘞

我自己屋企呢有成2至30支唔同品牌啦, 唔同系列啦, 唔同味道嘅香水嘅

一來我自己好鍾意儲啦

二來呢, 我鐘意喺唔同嘅場合呢, 噴啲唔同嘅香水, 等自己有一個新嘅感覺咁樣

咁今日呢, 就好想分享下呢

究竟香水係可以點樣搽啦

第二呢, 就係我自己有邊五支香水呢, 係我特別鍾意

特別喜愛成日都噴嘅

咁最後一樣呢, 就講下究竟應該唔同嘅衫可以噴啲咩嘢香水係最夾㗎

好嘞, 咁我哋先講下究竟香水係點噴啦, 同埋噴幾多先啱

咁好多人呢, 香水呢成日都覺得, 哎, 夏天好大陣味, 咁噴多幾下濃烈啲咪得囉

其實唔係㗎

反而香水呢

係好需要一個適當嘅份量先至啱嘅

第一呢, 就因為有好多人話你噴香水瞓得咁濃嘅(ge2)

喺條街度一行過嘅話呢, 啲人就會回頭望, 反而覺得你陣味係好俗

咁俗嘅話呢, 咁我覺得香水係要分量㗎吓

但係有一樣嘢想提一提大家就係噴嘅位置, 有好多人呢, 一開始會噴喺件衫上面啦

因為覺得件衫係可以...你會著全日㗎嘛 (ga1ma3)

就會last得到嗰陣味就可以耐啲, 但係倒番轉其實唔係㗎喎, 點解呢?

就係因為香水本身係有少少酒精成份喺度嘅

我哋係需要噴落去身上面啦

透過身嘅熱力呢, 佢先至可以揮發到嗰陣香味出嚟㗎

咁呢度第一樣要提大家

咁第二呢就係我哋噴嘅位置嘞

噴嘅位置係好重要嘞

嗰啲地方呢, 如果係發熱得多啲, 郁動得多啲嘅話呢

嗰個地方自然呢, 揮發嘅香味呢, 就會更加廣㗎嘞

包括咩位置呢, 第一就係手嘅呢啲位啦, 呢個叫手腕啦

第二呢, 就係手嘅中間呢一個節位嘞

第三呢如果你係男仔嘅話呢

亦都可以噴喺呢啲二頭肌嘅位置㗎喎

因為成日都郁動啦

另外呢鎖骨嘅位置呢, 都係可以噴嘅

因為呢當你行過嘅時候呢

最直接可以聞得到嘅味道就係呢度發出嚟㗎嘞

咁第五呢, 其實有啲人就會鍾意噴身嘅

咁但係呢, 我會反而想教嗰招呢, 就係瞓喺腳度呀

咁噴呢就係噴喺呢個位啦

同埋噴喺呢啲位置嘅, 噴下先

如果著短褲都好啱呀

點解噴喺隻腳度呢

就係因為其實呢, 氣味係由由下面慢慢升上嚟㗎

咁所以呢, 腳嘅熱力呢, 係可以令到你噴嘅香水呢, 嗰陣味呢, 可以揮發到全身㗎吓

但係呢, 其實噴香水呢, 有個地方唔可以噴㗎, 就係胳肋底嘞

點解呢, 就係因為胳肋底咁容易會出汗啦

咁汗味再加你嘅香水味呢

其實係好奇怪

咁所以大家記住噴香水係唔可以噴喺胳肋底㗎

而噴香水呢, 要注意一樣嘢喎

就係佢越集中嗰個香水呢, 就越難揮發嘅

但係倒返轉如果你噴嘅時候呢, 噴得好散嘅話

你慢慢喺身體唔同嘅地方都沾滿到香水嘅話呢

咁你個人就可以揮發到嗰隻香水嘅味道出嚟㗎喇

呀, 仲有一個tips畀大家

就係呢, 你哋朝頭早嘅時間呢

可以將個香水噴喺個天空度啦

跟住等啲香水呢, 慢慢降落嚟呢, 咁你就可以沾滿喺你嘅頭髮啦, 你嘅身啦, 同埋你嘅肌膚上面

呢個係一個好好用嘅方法嚟㗎

第二樣呢, 要分享呢, 就係我自己嘅心頭好嘞

咁我自己屋企有成十幾個品牌嘅香水啦

每一隻品牌都有唔同嘅味道嘅

因為佢哋有獨特嘅香水調味師啦

我自己呢, 就唔諗嗰堆嘅調味究竟個成份係啲乜嘢

我純粹呢, 都係因為個味道而去買嗰支香水嘅啫

係咪好膚淺呢

但係唔緊要嘅

因為你都係追隨嗰個味道先, 咁你先再慢慢深入研究

我覺得我係下一步要做嘅嘢囉

咁第一支呢要分享呢

就係呢一支dior既Sauvage very cool spray

佢呢, 嗰個味道呢係好正㗎

我唔識...即係純粹用咩去分享

但係呢, 佢最好嘅嘢呢就係佢同一般嘅香水噴出嚟嘅質地係唔同嘅

佢係一個spray狀嘅嘢嚟嘅

咁通常幾時噴呢

通常朝頭早起身呢

沖完涼之後呢就會噴喺個心度㗎嘞

第一呢, 佢可以keep到我全日呢都有呢一陣嘅味道

第二嗰個噴嘴係spray狀

咁所以你全身你都feel得到呢一個味道嘅

我去韓國呢一個trip呢

每一日呢, 大家都話呢一隻係Ricky嘅味道嚟㗎

因為我噴咗十幾日都係呢一支

我到而家仲噴緊㗎

係咪好香呀

嘩好香呀

好假呀, 佢哋

咁同埋佢同真係香水嗰一支係有分別嘅

香水嗰支呢, 嗰個味度就會係再濃烈啲

但係呢支呢就清新好多囉

第二支要分享呢, 就係呢一支hugo boss嘞

咁佢本身呢. 有好多隻色嘅, 有好多個系列嘅

咁但係我最鍾意係白色呢一支

聞落去呢係好清新嘅, 係非常之sporty嘅味道嚟嘅

咁我自己平時會著短衫啦, 短袖衫啦, 短褲啦

又或者係淺色嘅系列呢

我好鍾意噴佢㗎

個味道出到嚟呢

你係覺得...嘩, 嗰一日好清新呀, 好正呀嗰個感覺

都long last到一日㗎吓

第三次支要講就係呢一支John Varvatos

我覺得佢嗰個感覺就同boss 呢支唔同嘅, 完全係

咁嗰個係好運動嘅感覺

咁呢個係好歐洲文青風嘅感覺嚟㗎

嘩嘩嘩...我記起歐洲呀

係因為我去歐洲嘅時候呢, 差唔多日日都噴啦

咁第二就係個感覺係文青嘅路線, 你會著恤衫啦, 着啲卡其褲啦, 著對帆船鞋

或者係...你好歐洲autistic啲嘅感覺嚟㗎呢一個

Fresh 嘅夏天我會特別鍾意用呢一支嘢嘅

你見到佢個樽就知道佢係同一般嘅香水好唔同啦, 係咪？

如果你都好鍾意歐洲嘅話就不妨去買一支噴一噴試一試佢嘞

第四支呢要介紹就係呢一支Giorgio Armani

我好記得我第一次賺錢買嘅第一支香水嚟㗎

我好鍾意佢嘅味道嘅

除咗好穩陣之外

佢係好男人啦

如果細細個你想扮男士嘅話呢, 咁呢一支都好啱嘅

我而家噴落去都覺得自己有啲老咁樣

我都係廿歲咋嘛

我都係廿歲咋嘛

呢一支我而家好鍾意噴嘅時間係幾時呢, 就係著緊啲smart casual啦

普通見人可能見工呀, 去教班嘅時候呢, 我就好鍾意做呢一支

因為嗰個感覺呢, 就好stable好friendly㗎, 你噴完之後

唔會有任何人會抗拒嘅一支香水嚟㗎

即係總之每一個人行埋你度

聞到呢一隻味都會覺得好friendly, 我哋好friend咁樣囉

最後一支就係呢一支Gucci既Guilty

咁...我第一次接觸佢係上年嘅佢嘅event既

咁我一聞到呢一支香水之後我就覺得...嘩...完全係一個成熟男士有嘅嗰個氣質嘅味道嚟嘅

咁佢唔係嗰啲古龍水

或者佢唔係嗰啲好man嗰啲香水嘅感覺

佢係好啱你著西裝啦, 打扮得好隆重啦

又或者你去見一啲好重要嘅人物嘅時候呢, 噴嘅一支香水嚟嘅

通常呢, 我去噴嘅時候間呢, 就係做得好誇張啲, 型啲嘅時候我就會噴呢一支

咁大家都好記得我咁樣

香水對我嚟講呢, 係一個必需品嚟㗎

我每日都需要噴

咁除咗香港天氣好熱之外呢

我又好驚自己有體味啦

咁亦都好想畀人一個好深刻既味覺嘅印象

因為人嘅impression呢, 即係第一印象嘅impression呢, 應該除咗係見到之外

聽到我把聲之外呢, 仲有多一樣嘢呢, 就係咁味覺嘅

咁你未掂我我吖嘛, 即係冇touch㗎

咁所以味覺都係可以令到你記起一個人嘅

隨住唔同年紀呢, 我鍾意嘅香水都有唔同

我記得好細個呢, 我以前好鍾意Calvin Klein

唔知大家都鍾唔鍾意啦

咁大個咗就唔鍾意嘞

咁跟住前幾年呢, 就好鍾意Mediterranean隻hermes㗎

地中海系列好有度假feel㗎完全係

但係而家又麻麻嘞

咁跟住呢, 就又有一排a&f香水咪出得好勁嘅

咁呀, 噴完之後呢, 總係覺得自己大隻咗㗎

總係覺得自己呢, 係應該著短衫同埋紅褲嗰啲嚟嘅

唔同嘅香水亦都代表著唔同嘅回憶嘅對我嚟講

咁所以咁我都幾鍾意有香水嘅呢一個系列係我嘅人生裏面

2017年嘅我呢, 應該有呢五個我啦

咁大家如果想即刻搵到我嘅話呢, 咁不仿買呢五支

咁又或者喺我下一年2018年或者再之後再同大家分享我鍾意既香水嘅時間

亦都可以搵到新一個我囉

嘩, 係咪好玄呀呢樣嘢

咁都希望你話到畀我聽你鍾意啲乜嘢香水

喺樓下comment嗰度話我知嘞

仲有記住subscribe 我youtube channel我哋facebook instagram

再見

拜拜